CELEX: C2007/269/07
Language: lv
Date: 2007-11-10 00:00:00
Title: Lieta C-227/04 P: Tiesas (virspalāta) spriedums 2007. gada 11. septembrī — Maria-Luise Lindorfer /Eiropas Savienības Padome (Apelācija — Ierēdņi — Pensijas tiesību pārcelšana — Profesionālā darbība pirms darba uzsākšanas Kopienu dienestā — Izdienas gadu aprēķināšana — Civildienesta noteikumu VIII pielikuma 11. panta 2. punkts — Vispārīgie piemērošanas noteikumi — Nediskriminācijas princips — Vienlīdzīgas attieksmes princips)

10.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 269/3
            
         Tiesas (virspalāta) spriedums 2007. gada 11. septembrī — Maria-Luise Lindorfer/Eiropas Savienības Padome
   (Lieta C-227/04 P) (1)
   
   (Apelācija - Ierēdņi - Pensijas tiesību pārcelšana - Profesionālā darbība pirms darba uzsākšanas Kopienu dienestā - Izdienas gadu aprēķināšana - Civildienesta noteikumu VIII pielikuma 11. panta 2. punkts - Vispārīgie piemērošanas noteikumi - Nediskriminācijas princips - Vienlīdzīgas attieksmes princips)
   (2007/C 269/07)
   Tiesvedības valoda — franču
   Lietas dalībnieki
   
      Apelācijas sūdzības iesniedzēja: Maria-Luise Lindorfer (pārstāvji — G. Vandersanden un L. Levi, avocats)
   
      Pretējā puse procesā: Eiropas Savienības Padome (pārstāvji — F. Anton un M. Sims-Robertson)
   Priekšmets
   Apelācijas sūdzība par Eiropas Kopienu Pirmās instances tiesas (piektā palāta) 2004. gada 18. marta spriedumu lietā T-204/01 Lindorfer/Padome, ar kuru noraidīta prasība atcelt Padomes 2000. gada 3. novembra Lēmumu par apelācijas sūdzības iesniedzējas izdienas gadu aprēķināšanu pēc pensijas tiesību, ko viņa ieguvusi Austrijas sistēmas ietvaros, vienotas likmes izpirkuma vērtības pārcelšanas uz Kopienu sistēmu
   Rezolutīvā daļa:
   
               1)
            
            
               Eiropas Kopienu Pirmās instances tiesas 2004. gada 18. marta spriedumu lietā T-204/01 Lindorfer/Padome atcelt, jo ar to ir noraidīta Lindorferas prasība tāpēc, ka diskriminācija dzimuma dēļ nav notikusi;
            
         
               2)
            
            
               Eiropas Savienības Padomes 2000. gada 3. novembra lēmumu, ar kuru aprēķināti Lindorferas izdienas gadi, atcelt;
            
         
               3)
            
            
               pārējā daļā apelācijas sūdzību noraidīt;
            
         
               4)
            
            
               Eiropas Savienības Padome atlīdzina tiesāšanās izdevumus abās instancēs.
            
         
      (1)  OV C 190, 24.7.2004.